ක්‍රීඩා උළෙල සඳහා තව කෙටි කලක් ඇති නිසාවෙන් ඉරිදා දිනවලද පුහුණුවීම් කටයුතු සිදු කළහ.දේවින්දගේ මූලිකත්වයෙන් මීළඟ ඉරුදින විජය නිවාසයේ ගැහැණු ළමුන්ගේ පැසිපන්දු පුහුණුවීම් සඳහා වෙන් කෙරුණි.ඉරුදිනට හිමිකම් කියන ඉරමල අහසට පහන්වන විටත් දේවින්ද සිටියේ පැසිපන්දු ක්‍රීඩා භූමියේය.දේවින්ද නියමිත වේලාවට පැමිණියද කිසිවෙකු පැමිණ නැත.තමාට වේලාව වැරදුණිදැයි දේවින්දගේ හිතට සැකයක් මතුවිය.ඔහුගේ නෙත් තම අතේ බැඳි ඔරලෝසුව දෙසට යොමුවිය.නැත.තමා පැමිණ ඇත්තේ නියමිත වේලාවටය.ගැහැණු ළමුන් තබා තමාගේ සගයා වන අරවින්ද ද තවම පැමිණ නැත.තම කලිසම් සාක්කුවට අත යැවූ දේවින්ද ජංගම දුරකතනය එළියට ගෙන අරවින්දට දුරකතන ඇමතුමක් ගත්තේය."කොහෙද %#%&amp;)* ඉන්නෙ.""අනේ දේවින්දයො...මට ඇහැරෙන්න පොඩ්ඩක් පරක්කු වුනා මචෝ...මේ දැන් එන්න ලෑස්ති වෙන ගමන්.""හරි හරි...දැන්වත් හැඩ වැඩ වෙවී ඉන්නෙ නැතුව ඉක්මණට ඇඳුමක් දාගෙන වර.""හැඩ වැඩ නොවී කොහොමද යකෝ...අද ප්‍රැක්ටිස් තියෙන්නෙ කෙල්ලන්ගෙ නේද.කෙල්ලො ඉන්න තැනකට හැඩ වැඩ නොදා එන්නෙ කොහොමද &amp;...."දේවින්ද දුරකතන ඇමතුම විසන්ධි කර විශාල මාර ගස යටට ගොස් වාඩිවිය.දේවින්දට නොදැනුවත්වම ඔහුගේ සිත තැන් තැන්වල සැරිසරන්නට විය.තමාට නිවාස නායකත්වය ලැබුණ මොහොතේ සිය මේ වනතෙක් සිදුකල වැඩ කටයුතු පිළිබඳවත් ඉදිරි දිනවල කරන්නට තිබෙන වැඩ කටයුතු පිළිබඳවත් ඔහුට සිහිවිය.තාරකා ක්‍රීඩා භූමියට පැමිණෙන විට විශාල මාර ගසේ සෙවණේ පහස විඳිමින් සිටි දේවින්දව ඇයගේ නෙතට හසුවිය.ඇයගේ හිත ආගන්තුක හැඟීමකින් පිරී ගියාය.ඔහු මේ වෙලාවේ කුමක් පිළිබඳව සිතමින් සිටිනවා ඇත්ද.තාරකාට ඔහු සමවැදී සිටි දැහැන බිඳ දමන්නට ලෝබ සිතුණි.ඇය තවත් විනාඩියක් පමණ දේවින්ද දෙස නෙත් හෙලාගෙන සිටියාය.ඔහුගේ රුව මතක තබාගෙන ගොස් රස විඳීමට වටින්නේ යැයි ඇයට සිතුණි.දේවින්ද සැබැවින්ම කඩවසම් ශරීරයකට හිමිකම් කියන්නෙකි.ඔහුලේ එම කඩවසම්භාවය ඕනෑම තරුණියකගේ හිත් ඇද බැඳ ගැනීමට සමත්ය.එහෙත් මෙතුවක්කල් ඔහු යුවතියකට සමීප වී නැත්තේ ඔහු අන් අය මෙන් ආදරය යන හැඟීම විහිළුවකට නොගෙන සිටි නිසාවෙනි."ඇයි දේවින්ද අයියේ......තාම කවුරුත් ඇවිල්ල නැද්ද."තාරකා සුහද අයුරින් විමසුවාය.එක්වරම ඇසුණු කටහඬින් විශ්මයට පත් දේවින්ද හිස එසවීය...................................................................................................................................................................ප/ලිඔන්න ඉතින් මම ඊයෙ කිවුව විදිහටම කෝඩුකාරයාගේ තවත් කෝඩුකාර සිහිනයක් මේ පෝස්ට් එක තුලින් මල් පළ ගැන්වුනා.....මේ ලිපිය තුල වැරදි අඩුපාඩු බොහොමයක් ඇති.ඔයාල මට ඒ අඩුපාඩු පෙන්නල දෙන්න කියල මම ඔයාලගෙන් ඉල්ලනවා.ඔයාලගෙ යෝජනා..චෝදනා ඔක්කොම මගෙ කමෙන්ට් බොක්ස් එක ඇතුලේ ලියවෙයි කියන බලාපොරොත්තුවක් සමගම අදට මම සමුගන්නවා.......මීළඟ කොටසත් අරගෙන ඔයාලව හම්බවෙන්න එන්නම්.